**Molėtų rajono savivaldybės taryba**

**SPRENDIMAS**

**DĖL sutikimo perduoti ilgalaikį materialųjį turtą valstybės vaiko teisių apsaugos ir įvaikinmo tarnybai prie socialinės apsaugos ir darbo ministerijos**

2018 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsnio 3 dalimi, 11 straipsnio 2 dalimi, Valstybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 11.2 papunktį, atsižvelgdama į Molėtų rajono savivaldybės administracijos direktoriaus 2018 m. gegužės 21 d. įsakymą Nr. B6-390 „Dėl valstybės turto pripažinimo nereikalingu vaikų ir jaunimo teisių apsaugos funkcijai vykdyti“, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos 2018 m. gegužės 4 d. raštą Nr. S-2736 „Dėl lengvojo automobilio „Škoda Fabia“, valst. Nr. AZZ054 perdavimo valdyti, naudoti ir disponuoti patikėjimo teise“,

Molėtų rajono savivaldybės taryba n u s p r e n d ž i a:

1. Sutikti perduoti Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos (toliau – Tarnyba), kodas 188752021, patikėjimo teise valdyti, naudoti ir disponuoti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą – automobilį ŠKODA FABIA, valstybinis Nr. AZZ054, inventorinis Nr. 485278, valstybės vaikų ir jaunimo teisių apsaugos funkcijai vykdyti. Įsigijimo vertė – 10129,46 Eur, likutinė vertė 2018 m. gegužės 1 d. - 0,00 Eur.
2. Nustatyti, kad 1 punkte nurodytas turtas bus perduotas priėmus Lietuvos Respublikos Vyriausybei nutarimą dėl turto perdavimo Tarnybai.
3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras